REPUBLIKA HRVATSKA

BRODSKO-POSAVSKA ŽUPANIJA

**EKONOMSKO-BIROTEHNIČKA ŠKOLA**

Naselje A. Hebrang 13/1, Slavonski Brod

KLASA: 003-03/25-01/7

URBROJ: 2178-01-12-25-1

Slav. Brod, 20.3.2025.

**OBRAZLOŽENJE IZVJEŠTAJA O IZVRŠENJU FINANCIJSKOG PLANA EKONOMSKO-BIROTEHNIČKE ŠKOLE ZA RAZDOBLJE OD 1.1.2024. DO 31.12.2024.**

U skladu s člankom 86. Zakona o proračunu (NN br.144/21) te Pravilnikom o polugodišnjem i godišnjem izvještaju o izvršenju proračuna i financijskog plana (NN br.85/23) Ekonomsko-birotehnička škola izrađuje Izvještaj o izvršenju financijskog plana za razdoblje od 1.1.2024. do 31.12.2024. godine.

Izvještaj o izvršenju financijskog plana sastoji se od općeg i posebnog dijela. Opći dio sadrži sažetak prihoda i rashoda, prihode i rashode poslovanja prema ekonomskoj klasifikaciji na razini odjeljka te rashode za nabavu nefinancijske imovine, prihode i rashode prema izvorima financiranja, račun financiranja koji obuhvaća primitke i izdatke od financijske imovine prema ekonomskoj klasifikaciji i prema izvorima financiranja te rashode prema funkcijskoj klasifikaciji. U posebnom dijelu iskazani su rashodi prema programima i aktivnostima, na četvrtoj razini računskog plana i prema izvorima financiranja. Svaka tabela sadrži dva indeksa, jedan pokazuje izvršenje za razdoblje 1.-12.2024. u odnosu na planirano financijskim planom za 2024. godinu, a drugi izvršenje za obračunsko razdoblje 2024. u odnosu na izvršenje za isto razdoblje prethodne godine.

**SAŽETAK UKUPNIH PRIHODA I RASHODA**

Ukupni prihodi iznose 1.831.945,56 eura što je 91,96% prihoda planiranih financijskim planom (rebalansom) za 2024. godinu, a 25,65% više u odnosu na prethodnu godinu. Ukupni rashodi iznose 1.769.800,97 eura što je 89,08% u odnosu na financijski plan (rebalans) za 2024. godinu i 21,93% više nego u prethodnoj godini. Povećanje prihoda u 2024. u odnosu na 2023. godinu najvećim je dijelom rezultat povećanja prihoda iz državnog proračuna za plaća za zaposlene. U skladu s povećanjem prihoda povećani su i rashodi koji se financiraju iz državnog proračuna. Razliku prihoda i rashoda čini višak prihoda u iznosu od 58.385,19 eura, preneseni višak iz prethodne godine je 29.876,35 eura pa će se u sljedeće razdoblje prenijeti ukupni višak od 88.261,54 eura.

**PRIHODI POSLOVANJA**

1. Skupina 63 – ostvareno je 92,18% planiranih prihoda. Ostvareni prihodi su veći u odnosu na prethodno razdoblje za 28,12%. Navedeni prihodi odnose se na:

- prihode iz državnog proračuna u iznosu od 1.681.062,14 eura za plaće i materijalna prava zaposlenih i 600,00 eura kapitalnih pomoći za opremanje školske knjižnice knjigama.

1. Skupina 65 – ostvareno je 98,42% planiranih prihoda i 12,11% više prihoda nego u istom razdoblju prethodne godine. Navedeni prihodi odnose se na izdavanje duplikata svjedodžbi i uplate turističkih agencija za dnevnice nastavnicima u pratnji.
2. Skupina 66 – ostvareno je 1,90% planiranih prihoda i 3,80% više nego u prethodnoj godini. Ovi prihodi se odnose na prihode od najma školskog prostora (70% najma) i humanitarnog krosa za potrebite učenike.
3. Skupina 67 – ostvareno je 99,98% planiranih prihoda i 1,09% više nego u prethodnoj godini. Navedeni prihodi odnose se na prihode iz nadležnog proračuna (Brodsko-posavska županija) za materijalne i financijske rashode u iznosu od 103.484,03 eura i 30.646,30 eura za pomoćnike u nastavi i školsku shemu.

**RASHODI POSLOVANJA:**

Posebni dio izvješća o izvršenju financijskog plana za razdoblje 1.1. do 31.12.2024. godine sadrži rashode razvrstane po ekonomskoj i programskoj klasifikaciji te po izvorima financiranja.

**Izvor 5.3. DECENTRALIZIRANA SREDSTVA**

Sredstva za ovaj izvor ostvarena su iz nadležnog proračuna-Brodsko-posavske županije, a namijenjena su za pokriće materijalnih i financijskih rashoda. Ostvareno je 99,98 % rashoda u odnosu na financijski plan (rebalans) za 2024. godinu i 1,09 % više nego u istom izvještajnom razdoblju prethodne godine.

**Izvor 3.1. VLASTITI PRIHODI**

U izvještajnom razdoblju ostvareno je 29,25 % planiranih rashoda, a u odnosu na prošlu godinu 146,53% više. Tolika razlika u odnosu na plan je zbog ravnoteže prihoda i rashoda tj. planirani vlastiti prihodi (uključujući i višak prihoda iz prijašnjih godina) su znatno veći od realnih potreba za rashodima iz istog izvora.

**Izvor 4.2. PRIHODI ZA POSEBNE NAMJENE**

U 2024. godini ostvareni rashodi su 70,71 % planiranih i 17,82 % veći od rashoda u prethodnoj godini. Veći rashodi su planirani zbog ravnoteže s prihodima koji su preneseni iz ranijih godina.

**Izvor 5.3. POMOĆI**

Ostvareni rashodi su za 24,55% veći u odnosu na isto prošlogodišnje razdoblje i 89,20% su od planiranih. Odstupanje između planiranih i ostvarenih rashoda je zbog ravnoteže s prihodima i zbog nemogućnosti u potpunosti predvidjeti iznos za plaće i materijalna prava djelatnika koji se financiraju iz tog izvora.

**Izvor. 6.2. DONACIJE**

Donacije se odnose na humanitarni školski kros i iz njih se financiraju potrebiti učenici naše i drugih škola u Županiji. Rashodi od donacija su ostvareni s 13,06% u odnosu na plan i 14,64% u odnosu na prethodnu godinu. Školski odbor je odlučio prihode od donacijskog krosa donirati slijedeće godine.

Višak prihoda u izvještajnom razdoblju, 2024. godini, kao i preneseni višak iz prethodnih godina će se u narednom razdoblju racionalno koristiti u skladu s Odlukom Školskog odbora o raspodjeli rezultata te načinu korištenja viška prihoda iz 2024. godine.

PREDSJEDNICA ŠKOLSKOG ODBORA:

 Mirna Vovk, prof.